 Aliyekuwa mgombea urais kupitia Chama cha Demokrasia na Maendeleo (CHADEMA) na Waziri Mkuu wa zamani, Edward Lowassa leo, Ijumaa, ametangaza kurejea Chama cha Mapinduzi (CCM).Kiongozi huyo aliyehamia Chadema mwaka 2015 wakati wa kipindi cha Uchaguzi Mkuu, amepokelewa na mwenyekiti wa CCM, John Magufuli katika ofisi ndogo za chama hicho, jijini Dar es Salaam.Katibu Mkuu wa CCM, Dk Bashiru Ally amethibitisha chama kumpokea kwa Lowassa kwa mikono.Lowassa alihama CCM kwenda Chadema, baada ya jina lake kukatwa kwenye mchakato wa kumpata mgombea urais kupitia CCM mwaka 2015. Baada ya kuhamia Chadema, Lowassa alisimamishwa kuwa mgombea urais wa umoja wa Ukawa lakini aliambulia nafasi ya pili nyuma ya Rais aliyeko madarakani, Edward Lowassa.Hata hivyo, Lowassa alikutana na na kufanya mazungumzo na Rais John Magufuli, Ikulu jijini Dar es Salaam mwaka jana na baada ya kumalizika kikao hicho, alimsifia kiongozi wa nchi kwa “kazi nzuri anayoifanya kwa taifa hili.” 